3. StrATEgické ciele OCHRANY PRÍRODY A KRAJINY a OpatreniA NA ICH DOSIAHNUTIE

Oblasť 3.1. Všeobecná ochrana prírody a krajiny a územná ochrana

Strategický cieľ 3.1.1.:
Prehodnotiť súčasnú sústavu chránených území a vytvoriť reprezentatívnu národnú sústavu chránených území zabezpečujúcu ochranu biotopov národného významu a biotopov druhov národného významu, významných krajinných prvkov a území medzinárodného významu pri rešpektovaní ďalšieho nevýšenia plochy národnej sústavy chránených území.

Opatrenie 3.1.1.1.:
Vypracovať kritériá hodnotenia na stanovenie priaznivého stavu osobitne chránených častí prírody a krajiny podľa stanovených cieľových stavov.
Časový horizont: 2006			Zodpovední: MŽP SR, MP SR
Spolupráca: MVO

Opatrenie 3.1.1.2.:
Prehodnotiť národnú sústavu CHÚ na základe schválených kritérií, zmeniť výmeru CHÚ vylúčením území, ktoré nemajú prírodný charakter alebo predmet ochrany zanikol.
Cieľom uvedeného opatrenia je prehodnotenie sústavy chránených území najmä na základe nasledovných kritérií:
•	analýzy prírodných podmienok a systému reprezentatívnych geoekosystémov,
•	zníženia stupňa ochrany v urbanizovaných územiach, zastavaných územiach priľahlých obcí v prípade národných parkov do 2. stupňa a v prípade chránených krajinných oblastí do 1. alebo 2. stupňa ochrany,
•	nezačleňovania zastavaných území obcí do 4. a 5. stupňa ochrany.
Časový horizont: 2006 – 2007		Zodpovedný: MŽP SR (v národných parkoch 						spolu s MP SR) 
	Spolupráca: MH SR, VÚC, miestna samospráva, zástupcovia MVO, zástupcovia vlastníkov pôdy a ich združenia

Strategický cieľ 3.1.2.:
Na základe kritérií pre výber lokalít stanovených smernicou Rady 92/43/EHS začleniť vybrané územia európskeho významu do súvislej európskej sústavy chránených území NATURA 2000.

Opatrenie 3.1.2.1.:
Vyhlásiť územia do súvislej európskej sústavy chránených území Natura 2000.
Časový horizont: 	2006 – 2015			Zodpovedný: MŽP SR
	(pre CHVÚ: 2006 – 2007,	Spolupráca: MP SR, MO SR
	pre ÚEV: 2007 – 2015)

Strategický cieľ 3.1.3.:
Dosiahnuť priaznivý stav osobitne chránených častí prírody z hľadiska ochrany prírody podľa stanovených cieľových stavov.

Opatrenie 3.1.3.1.:
Zabezpečovať priaznivý stav osobitne chránených častí prírody a krajiny prostredníctvom zapojenia vlastníkov a užívateľov pozemkov aj uplatnením stimulačného opatrenia (finančný príspevok štátu a pod.).
Časový horizont: 2006 – 2015		 Zodpovední: MŽP SR, MP SR, MO SR

Opatrenie 3.1.3.2.:
Finančne pokryť nároky vlastníkov na kompenzáciu náhrad za obmedzenie bežného obhospodarovania vyplývajúcich zo zákazov a iných podmienok ochrany prírody a krajiny.
Časový horizont: 2006 – 2015		Zodpovedný: MŽP SR

Strategický cieľ 3.1.4.: 
Vytvoriť ekonomické a prevádzkové podmienky na zabezpečenie starostlivosti o osobitne chránené časti prírody a krajiny so znížením dosahu na štátny rozpočet.

Opatrenie 3.1.4.1.:
Realizovať inštitucionálne opatrenie a vytvoriť ekonomické podmienky a nástroje na zníženie dosahu financovania výkonu ochrany prírody na štátny rozpočet:
•	s cieľom eliminácie náhrady za obmedzovanie bežného obhospodarovania na neštátnych pozemkoch v 4. a 5. stupni ochrany v chránených územiach realizovať výkup a výmenu pozemkov,
•	v praxi uplatniť výber vstupného do chránených území organizáciami ochrany prírody a krajiny (okrem SSJ, kde je systém zavedený) ako správcami pozemkov s účelovým využitím týchto zdrojov na starostlivosť o chránené územia.
Časový horizont: 2006 – 2015		Zodpovedný: MŽP SR

Strategický cieľ 3.1.5.:
Zachovať a vytvárať podmienky pre udržanie ekologickej stability krajiny.

Opatrenie 3.1.5.1.:
Aktualizovať Generel nadregionálneho územného systému ekologickej stability Slovenskej republiky na základe reprezentatívnych geoekosystémov, navrhovanej súvislej európskej sústavy chránených území Natura 2000 a prehodnotenej národnej sústavy chránených území. 
Časový horizont: 2007			 Zodpovedný: MŽP SR

Opatrenie 3.1.5.2.:
Zabezpečiť ochranu krajiny na báze územných systémov ekologickej stability prostredníctvom zákona o územnom plánovaní a stavebnom poriadku  a zákona o pozemkových úpravách.
Časový horizont: 2006 – 2015 		 Zodpovední: MŽP SR, MP SR, MVRR SR

Strategický cieľ 3.1.6:
Vytvoriť podmienky a východiská pre revitalizáciu a tvorbu krajiny.

Opatrenie 3.1.6.1.:
Upraviť podmienky a vytvoriť ekonomické nástroje na revitalizáciu a tvorbu krajiny.
Časový horizont: 2007			Zodpovedný: MŽP SR

Opatrenie 3.1.6.2.:
Zosúladiť prístup ochrany prírody, ochrany pred povodňami a ochrany vôd k ochrane krajiny cez integrovaný manažment krajiny prostredníctvom integrácie hraníc chránených území.
Časový horizont: 2006 – 2015 		 Zodpovedný: MŽP SR

Oblasť 3.2. Druhová ochrana a ochrana drevín

Strategický cieľ 3.2.1.:
Zaviesť systém výskumu a monitoringu chránených druhov európskeho a národného 
významu a nepôvodných druhov.

Opatrenie 3.2.1.1.:
Zapojiť vysoké školy, vedecké inštitúcie, prírodovedné múzeá do výskumu, monitoringu chránených druhov európskeho a národného významu a nepôvodných druhov.
Časový horizont: 2006 – 2015		Zodpovední: MŽP SR, MŠ SR 

Strategický cieľ 3.2.2.:
Zabezpečiť podmienky na udržanie diverzity pôvodných druhov a dosiahnutie priaznivého stavu druhov z hľadiska ochrany prírody. 

Opatrenie 3.2.2.1.:
Zabezpečovať ochranu prirodzeného druhového zloženia ekosystémov reguláciou výskytu nepôvodných druhov rastlín (najmä inváznych) a nepôvodných druhov živočíchov a koordinovať aktivity vykonávané jednotlivými rezortmi vo vzťahu k inváznym druhom.
Časový horizont: 2006 – 2015		Zodpovedný: MŽP SR
						Spolupráca: MP SR, MH SR 

Opatrenie 3.2.2.2.:
Zaviesť monitoring vplyvu bariérových prvkov v krajine (pozemné komunikácie, elektrovody a pod.) na početnosť živočíchov a realizovať technické opatrenia na zníženie mortality živočíchov na bariérových prvkoch v krajine.
Časový horizont: 2006 – 2015		Zodpovedný: MŽP SR 
Spolupráca: MDPT SR, MH SR

Opatrenie 3.2.2.3.:
Vyčleniť finančné zdroje na realizáciu opatrení pre chránené druhy rastlín a chránených druhov živočíchov najmä na záchranu kriticky ohrozených druhov rastlín a živočíchov podľa schválených programov záchrany. 
Časový horizont: 2006 – 2015		 Zodpovedný: MŽP SR

Opatrenie 3.2.2.4.:
Pri delimitácii pozemkov z PPF do LPF zohľadňovať požiadavku udržania podmienok biologickej diverzity a realizovať prevenciu pred zavádzaním nepôvodných druhov do ekosystémov.
Časový horizont: 2006 – 2015		 Zodpovedný: MP SR

Opatrenie 3.2.2.5.:
Pri zavádzaní nových foriem hospodárenia v krajine dbať na udržiavanie podmienok pre zachovanie biodiverzity pôvodných druhov živočíchov a rastlín. 
Časový horizont: 2006 – 2015		Zodpovedný: MŽP SR
						Spolupráca: MP SR, MH SR

Strategický cieľ 3.2.3.:
Vytvoriť transparentný systém zodpovednosti za stav populácií chránených druhov a starostlivosti o ne.

Opatrenie 3.2.3.1.:
Zosúladiť právne predpisy ochrany prírody, poľovníctva a rybárstva tak, aby nedochádzalo k prekrytiu právneho režimu pri chránených druhoch živočíchov. 
Časový horizont: 2008			Zodpovední: MŽP SR, MP SR

Opatrenie 3.2.3.2.:
Upraviť všeobecnú ochranu nerastov a skamenelín, zaviesť inštitút kontroly vývozu vzácnych, ojedinelých nerastov a skamenelín kontrolou všetkých vývozov.
Časový horizont: 2007			Zodpovedný: MŽP SR

Strategický cieľ 3.2.4.:
Zabezpečiť účinný systém ochrany drevín v krajine.

Opatrenie 3.2.4.1.:
Metodicky pomáhať obciam pri výkone štátnej správy na úseku ochrany drevín.
Časový horizont: 2006 – 2015		Zodpovedný: MŽP SR

Strategický cieľ 3.2.5.:
Vytvoriť reprezentatívnu sieť chránených stromov a ich skupín, zameranú na pôvodné druhy.

Opatrenie 3.2.5.1.:
Doplniť sústavu chránených stromov o všetky chýbajúce pôvodné druhy drevín. 
Časový horizont: 2006 – 2007		Zodpovedný: MŽP SR

Opatrenie 3.2.5.2.:
Zabezpečiť praktickú starostlivosť o chránené stromy.
Časový horizont: 2006 – 2015		Zodpovedný: MŽP SR

Oblasť 3.3. Výchova a vzdelávanie

Strategický cieľ 3.3.1.:
Zabezpečiť funkčný systém environmentálnej výchovy zameranej na ochranu prírody a krajiny. 

Opatrenie 3.3.1.1.:
Dobudovať materiálnu základňu pre realizáciu výchovy k ochrane prírody v chránených územiach.
Časový horizont: 2006 – 2015		Zodpovedný: MŽP SR

Opatrenie 3.3.1.2.:
Prepojiť školskú a mimoškolskú výchovu k ochrane prírody a krajiny.
Časový horizont: 2006 – 2015		Zodpovedný: MŠ SR

Strategický cieľ 3.3.2.:
Zlepšiť vzťah verejnosti k ochrane prírody a krajiny.

Opatrenie 3.3.2.1.:
Zvýšiť účinnosť pôsobenia na verejnosť prostredníctvom masmédií, rozšírenia edičnej činnosti a ďalšími výchovno-propagačnými akciami s cieľom zlepšenia jej vzťahu k ochrane prírody. 
Časový horizont: 2006 – 2015		Zodpovedný: MŽP SR

Strategický cieľ 3.3.3.:
Zvýšiť odbornú úroveň a komunikačné zručnosti pracovníkov ochrany prírody.

Opatrenie 3.3.3.1.:
Vypracovať a realizovať systém vzdelávania odborných zamestnancov organizácií ochrany prírody, vrátane jazykovej prípravy, s cieľom zlepšenia komunikácie s vlastníkmi, samosprávou a návštevníkmi chránených území.
Časový horizont: 2006 – 2015		Zodpovedný: MŽP SR

Oblasť 3.4. Výkon štátnej správy

Strategický cieľ 3.4.1.:
Zjednodušiť a sprehľadniť výkon štátnej správy ochrany prírody a krajiny a priblížiť ju občanovi.

Opatrenie 3.4.1.1.:
Zjednodušiť výkon štátnej správy ochrany prírody a krajiny prenesením časti rozhodovania na odborné organizácie ochrany prírody a krajiny.
Časový horizont: 2008			Zodpovedný: MŽP SR

Strategický cieľ 3.4.2.:
Zosúladiť výkon štátnej správy ochrany a využívania prírody.

Opatrenie 3.4.2.1.:
Zlepšiť spoluprácu orgánov ochrany prírody, colných orgánov, polície a súdov pri riešení prípadov porušenia právnych predpisov na úseku ochrany prírody a krajiny. 
Časový horizont: 2006 – 2015		Zodpovední: MŽP SR, MV SR – Prezídium 						 	Policajného zboru SR,  MF SR

Strategický cieľ 3.4.3.:
Zvýšiť vynútiteľnosť práva v oblasti ochrany prírody a krajiny.

Opatrenie 3.4.3.1.:
Integrovať kompetencie vodnej stráže, rybárskej stráže a stráže ochrany prírody a krajiny.
Časový horizont: 2007			Zodpovedný: MŽP SR

Oblasť 3.5. Spolupráca s obcami a s mimovládnymi organizáciami (MVO)

Strategický cieľ 3.5.1.:
Zvýšiť zainteresovanosť obcí a MVO na ochrane prírody a krajiny.

Opatrenie 3.5.1.1.:
Zapájať obce do starostlivosti o chránené územia a vytvárať podmienky pre uplatňovanie ekoturistiky.
Časový horizont: 2006 – 2015		 Zodpovedný: MŽP SR
							 Spolupráca: MVRR SR, MH SR

Opatrenie 3.5.1.2.:
Umožniť využívanie priestorov a materiálno-technického vybavenia organizácií ochrany prírody a krajiny pre činnosť environmentálne zameraných MVO.
Časový horizont: 2006 – 2015		Zodpovedný: MŽP SR

Strategický cieľ 3.5.2.:
Zlepšiť spoluprácu a zapojiť obce a MVO do vyhlasovania a starostlivosti o osobitne chránené časti prírody.

Opatrenie 3.5.2.1.:
Zapájať MVO do praktickej starostlivosti o osobitne chránené časti prírody a krajiny, využívať spoluprácu na získavanie mimo rozpočtových finančných zdrojov.
Časový horizont: 2006 – 2015		 Zodpovedný: MŽP SR

Opatrenie 3.5.2.2.:
Upraviť možnosť vyhlasovania ochrany chránených krajinných prvkov samosprávami.
Časový horizont: 2009			 Zodpovedný: MŽP SR

Oblasť 3.6. Medzinárodná spolupráca

Strategický cieľ 3.6.1.:
Zabezpečiť plnenie medzinárodných záväzkov a iniciatív a rozvoj bilaterálnej spolupráce.

Opatrenie 3.6.1.1.:
Vytvoriť podmienky pre plnenie záväzkov úloh vyplývajúcich z medzinárodných dohovorov, programov, dohôd a iných iniciatív vrátane úloh vyplývajúcich zo vstupu SR do EÚ.
Časový horizont: 2006 – 2015	Zodpovední: MŽP SR, MZV SR, MP SR, MŠ SR, MO SR